rlitschk/wikidir huggingface dataset:
Dierk (ok Dirck, Dirk un Diriek) is een plattdüütschen Vörnaam for Jungs. De Naam Dierk kümmt vun den olen germaanschen Naam Diederik her. Dor steekt de beiden Wöör Diot oder Diet (dat heet Volk) un rihhan (dat heet riek oder mächtig) in. Diedrich heet denn so veel, as: De in dat Volk mächtig is oder Der Herrscher öber dat Volk. Ut de ole Form Diederik is de Naam later afkört un afslepen wurrn, so, dat dor denn Dierk vun wurrn is. As dat noch keen Sass un ok keenen Duden geev, heet jedereen düssen Naam so schreven, as em dat richtig düch. Dorüm gifft dat ok de Schrievwiesen Diriek un Dirk. Man dat is desülbige Naam. 1600 in Bremen (Dirk) Vun düsse Vörnaams kaamt nu ok de plattdüütschen Tonaams Dierks, Dirks un Dircksen vun her. De bedüüt Ut Dierk sien Familie. List vun plattdüütsche Vörnaams Wofaken un woneem de Vörnaam in Düütschland vörkummt: Dierk, Dirck, Dirk, Diriek, Dierik
Olena Mychajliwna Pidhruschna (ukrainsch: Оле́на Миха́йлівна Підгру́шна; russisch: Елена Михайловна Подгрушная; * 9. Januar 1987 in Legnica, Polen) is en ukrainsch Biathletin un Politikerin. Olena Pidhruschna, de för den Vereen Kolos Ternopil an den Start geiht un dor bi Ihor Potschynok traineert, weer all en spoodriek Juniorensportlerin. Hör eerst internatschonal Grootereignis weern de Junioren-Weltmeesterschapen 2004 in' Sömmerbiathlon in Osrblie. Dor weer Platz 12 in' Sprint dat best Ergevnis. In den folgen Winter is se bi de Junioren-WM in Kontiolahti antreeden, wo ebenfalls Platz 12 in' Eenzel dat best Ergevnis bleev. 2005 is se weer bi de Sömmer-Weltmeesterschapen vun de Junioren, dit Mal in Muonio, antreeden un wunn dor Gold mit de Staffel. Dorto keem Platz 11 in' Sprint, 8 in de Verfolgung un 4 in' Massenstart. Een Johr later wunn se in Presque Isle Bronze in dat Eenzelrennen bi de Winter-WM vun de Junioren. Bi de Junioren-Europameesterschap 2006 in Langdorf verpass Pidhruschna as Veerte mit de Staffel en wiederen Medaillengewinn. Ok de Sömmer-Weltmeesterschap leep för hör mit de Sülvermedaille in de Verfolgung nah en fievten Platz in' Sprint weer good. Kien Medaille, aber good Ergevnisse hemm ok de Junioren-Weltmeesterschapen 2007 in Martell brocht. Best Ergevnis weer de sösste Rang in'
Giehlermöhlen (hoochdüütsch Giehlermühlen) is en lütten Oort in de Gemeen Vollerso (Samtgemeen Hambargen) in’n Landkreis Oosterholt, Neddersassen. De Oort liggt an’n Rand von de Oosterholter Geest an de Grenz na dat Düvelsmoor un an’n Giehler Beek. An’n Westrand von’n Oort liggt dat Naturschuulrebeed Springmoor. De Naveröörd sünd Giehl un Nee Kuhs in’n Noordoosten, Nee-Kuhstermoor un Kuhstermoor in’n Oosten, Ahrensdörp un Giehlermoor in’n Süüdoosten, Vollerso in’n Süden, Wallhöben in’n Süüdwesten un Paddewisch un Steern in’n Noordwesten. Giehlermöhlen kummt 1270 toeerst in de Oorkunnen vör. De Oort leeg an de Hauptstraat von Bremen na Stood un harr fröher ok en Weertshuus, dat för de reisen Lüüd dor weer. De Naam kummt von de Watermöhl, de dor an’n Giehler Beek lopen is. Dat Möhlengebüüd steiht ok vondaag noch. In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer fröher opdeelt twüschen de Huusvaagdie Beverst von dat Gericht Beverst un de Vaagdie Hambargen von dat Amt Oosterholt. 1791 hebbt twee Hüüs to Beverst höört un twee to Oosterholt. De Deel,
Evert (ok Everdt, Ebert oder Ewert) is een plattdüütschen Vörnaam for Jungs. De Naam kummt vun den olen germaanschen Naam Eberhard vun her. Dor steekt de beiden Wöör Eber (dat heet Ever) un harti (dat heet hart oder stark) in. Denn bedutt de Naam soveel, as De so stark is, as een Ever oder De den Ever sien Kraft hett. Allerwegens kann een bi plattdüütsche Vörnaams sehn, dat de olen Naams afkört un tosamentagen sünd. Babenhen is dat bi germaansche Naams mit de tweede Hälft -hart oder -hard so, dat düt Woort so tosamentagen is, datt dat bloß noch as een Anbacksel (Suffix) utsütt. Dat is dat Anbacksel -ert. So is ut Eberhard Evert wurrn, ut Gebhard Gevert, ut Eckehard Eggert ut Eilhardt Eilert. Ebert un Ewert sünd man bloß annere Schrievwiesen to den Naam Evert. Düsse Naam is in dat Middelöller in Sweden een Modenaam ween. Dat keem woll vunwegen de Kontakten mit de nedderdüütschen Kooplüde vun de Hanse tostann. Vun düssen Vörnaam kaamt nu ok de plattdüütschen Tonaams Evert, Ewert, Evers un Ebert vun her. De bedüüt so veel, as : Ut Evert sien Familie 1720 in Bremen (Everdt) List vun plattdüütsche Vörnaams Wofaken un woneem de Vörnaam
Paulien van Deutekom (* 4. Februar 1981 in Den Haag; † 2. Januar 2019)) weer en nedderlannsch Allround-Iesflinklöperin. Paulien van Deutekom geev 2005 hör Debüt in den Weltcup. Een vun hör best Platzeeren weer en dart Platz över 500 m in‘ Januar 2006. Ebenfalls as groot Erfolg tellt de sösste Platz in den Gesamtweltcup över de 1500-Meter-Streck in hör eerst Saison. Bi de Olympisch Winterspelen 2006 in Turin is se över de 1500 m an den Start gahn un keem dor up Platz 13. 2007 bi de Eenzelstrecken WM wunn se mit de nedderlannsch Staffel de Sülvermedaille un kemm över 1500 Meter up Platz 5 un över 300 Meter up den sössten Platz. Bi de Mehrkampeuropameesterschap 2008 wunn se de Sülvermedaille achter Ireen Wüst, bi de Sprintweltmeesterschap in dat glieker Johr in Heerenveen reck se den 12. Platz. 2008 wurr van Deutekom unverwacht Weltmeesterin in‘ Iesflinklopp-Mehrkamp, wat denn ok de gröttste Spood in hör Loopbahn weer. Dat Johr 2008 weer ahnhen bannig good för hör, wunn se doch ok noch bi de Eenzel-WM in Nagano noch wiedere dree Medaillen, in‘ Teamloop mit Renate Groenewold un Ireen Wüst de Goldmedaille un över 1500 m as ok över 3000 Meter de Sülvermedaille.
De 17. Biathlon-Weltmeesterschapen funnen 1979 in de Ruhpoldinger Stadion am Zirmberg in Düütschland statt. Datum: 17. Februar Datum: 15. Februar Datum: 18. Februar Manfred Seifert: Das Jahr des Sports 1980. Sportverlag Berlin 1979, ISSN 0232-2137, S. 168. Men 10 km Sprint, International Biathlon Union – Datacenter, afropen an‘ 24. Januar 2012 (engelsch) Men 20 km Individual, International Biathlon Union – Datacenter, afropen an‘ 24. Januar 2012 (engelsch) Men 4 x 7,5 km Relay, International Biathlon Union – Datacenter, afropen an‘ 24. Januar 2012 (engelsch)
Jana Kulhavá-Vapeniková (* 10. Juli 1964 in Ústí nad Labem) is en ehmalge tschechoslowaaksch bzw. tschechisch Biathletin. Jana Kulhavá hett in Jablonec traineert un is för den örtlichen Verein SKP Jablonex antreeden. Se nehm eerstmals an de Weltmeesterschapen 1986 in Falun deel, wo se in' Sprints up Platz 23 un in dat Eenzel up Platz 30. keem. 1989 wurr se in Feistritz mit Renata Novotná, Jiřina Adamičková un Eva Burešová 7. in' Mannschapswettbewarf, in' Sprint 27. un in' Eenzel 30. 1990 is Kulhavá bi de Weltmeesterschapen weer antreeden, de wegen de Weerverhältnisse an dree verscheeden Öörd utdragen wurrn mussen: tonächst dat Eenzel an den oorsprünglichen Oort vun de Weltmeesterschapen, in Minsk, de Sprint un Mannschapsrennen as ok de Fruenstaffel an' Holmenkollen in Oslo un de Staffel vun de Mannlüüd in Kontiolahti. Se reck Platz 7 mit Petra Nosková un Jirina Adamičková in dat Staffelrennen un wurr mit Pavlína Brožová, Petra Nosková un Jiřina Adamičková Fievte in dat mannschapsrennen. Todem keem se in' Sprint up Platz 17 un in dat Eenzel up Platz 23. Bi de Biathlon-Weltmeesterschapen 1991 in Lahti reck Kulhavá in dat Staffelrennen mit Petra Nosková un Jiřina Adamičková Rang 5, mit Renata Novotná, Petra Nosková un Jiřina Adamičková
Gevert (ok Gefert) is een plattdüütschen Vörnaam for Jungs. Düsse Naam kümmt vun den olen germaanschen Naam Gebhard vun her. Dor steekt de beiden Wöör Geba (dat heet Geschenk) un harti (dat heet hart oder stark) in. De Naam Gebhard bedutt De veel gifft oder De gern Geschenke maakt. Bi de plattdüütschen Naams is dat jümmers so, dat de ole Naam, de dorachter steken deit, afkört un tosamentrocken wurrn is. So is dat ok hier. Dat tweede Woord in den Naam Gebhard is so tosamentagen, dat dat meist bloß noch as een Anbacksel (Suffix) utsütt: Ut -hard is -ert wurrn. Just so weer dat ok bi de plattdüütschen Vörnaams Evert (ut Eberhard), Eilert (ut Eilhard) un Eggert (ut Eckehard). Dat b is to een v wurrn, as dat in de plattdüütsche Spraak faken vörkümmt. De Naam Gefert is man bloß een anner Schrievwies vun düssen Naam. De plattdüütschen Tonaams Gefert, Gevert, Geverts un Gevers kaamt vun düssen Vörnaam her un bedüüt so veel, as : Ut Gevert sien Familie List vun plattdüütsche Vörnaams Wofaken un woneem de Vörnaam in Düütschland vörkummt: Gevert, Gefert
Botho von Schwarzkopf (* 17. Februar 1948 in Poggmöhlen) is en düütschen Manager. Von Schwarzkopf is 1948 as Söhn von Ise, borene Böcking (3. Mai 1920–4. Juli 1990), un den Goodsbesitter Joachim von Schwarzkopf (3. November 1922–19. Juni 1999) op dat Familiengood Poggmöhlen boren. Vondaag is he Goodsherr op Good Poggmöhlen. He hett 1978 an de Universität Bonn sien Dr. agr. maakt. Von 1973 bet 1976 hett he in en Firma för Ünnernehmensberadung arbeidt un denn von 1976 bet 1979 as wetenschoplichen Mitarbeider an de Universität. Von 1979 bet 1981 weer he in’t Management von de Saaten-Union un is dor 1981 to’n Geschäftsföhrer opstegen. To’n 1. Februar 1997 is von Schwarzkopf von de Saaten-Union as persönlich haftender geschäftsführender Sellschopper to Pfeifer & Langen wesselt. 2015 is he as Nafolger von Eduard von Reden-Lütcken Präsident von de Ridderschop von dat Hertogdom Bremen worrn. Tosätzlich is he ok Vörsitter von’n Verwaltungsraad von dat Ridderschopliche Kreditinstitut Stood. Von Schwarzkopf hett an’n 10. August 1974 in Bonn Margarete von Schwarzkopf, borene Prinzessin zu Löwenstein-Wertheim-Freudenberg (* 3. Oktober 1948), freet. De beiden hebbt söss Kinner. Who's Who in Germany. 1996, Sied 1837 Botho von Schwarzkopf geht zu Pfeifer und Lagen. Agrarzeitung an’n 3. Februar 1997
Margarete von Schwarzkopf (borene Margareta-Maria Michaela Thérèsa Mauritia Carclina Huberta Prinzessin zu Löwenstein-Wertheim-Freudenberg; * 3. Oktober 1948 in Wertheim) is en düütsche Journalistin, Schrieversche, Redaktörin un Moderatorin. Von Schwarzkopf is 1948 in Wertheim as Dochter von Helga-Maria Schuylenburg un den Politiker un Schriever Hubertus Prinz zu Löwenstein-Wertheim-Freudenberg boren. Se hett an’n 10. August 1974 in Bonn Botho von Schwarzkopf (* 17. Februar 1948) freet. De beiden hebbt söss Kinner. Se hett an de Universitäten Bonn un Freiburg Geschicht un Anglistik studeert. Na dat Studium hett se toeerst för de Kathoolsche Narichten-Agentur arbeidt, denn as Feuilletonredaktörin bi Die Welt un von 1984 bet 2013 as Redaktörin bi’n NDR. Vondaag leevt se mit ehren Mann op Good Poggmöhlen. mit Claus Oliv: Pyramiden und Mumien. Ein Jugendbuch von Pelikan. Pelikan, Hannover 1981, ISBN 3-8144-1020-3 mit Erhard Dietl: Sterne und Planeten. Ein Jugendbuch von Pelikan. Pelikan, Hannover 1981, ISBN 3-8144-1020-3 mit Detlef Kersten: Entdeckungen und Erfindungen. Ein Jugendbuch von Pelikan. Pelikan, Hannover 1981, ISBN 3-8144-1020-3 mit Renate Jurisch und Uta Schmitt: Ferienspass an der deutschen See. Tips für den Urlaub mit der ganzen Familie. Ein Reiseführer von Pelikan. Pelikan, Hannover [1982], ISBN 3-8144-0312-6 (as Rutgever:) Das grosse Buch der schönsten Legenden. Thienemann, Stuttgart 1982,
Adolf Benedix Christian Georg von der Decken (* 1. Dezember 1850 in Stood; † 28. April 1929 in Deckenhusen) weer en düütschen Aadligen. Von der Decken is 1850 as Söhn von Lisette Wilhelmine Luise, borene von der Decken (26. Februar 1829–19. November 1896), un George Ayhsford Burchard von der Decken (6. Juli 1810–26. März 1881) boren. He weer von 1867 af an op dat Gymnasium Celle un hett dor to Oostern 1872 sien Abitur maakt. Na dat Gymnasium hett he Juristeree studeert. He weer Präsident von de Ridderschop von dat Hertogdom Bremen. Von der Decken hett an’n 1. August 1884 in Schnellenberg Anna Auguste Ottilie Juliane Marie Karoline von Meding (8. August 1857–15. April 1939) freet. De beiden harrn de Kinner Fritz Hans Eduard Werner (9. November 1886–22. Februar 1970), Anna Lisette Hedwig Frida Auguste (7. April 1888–23. Mai 1972) un Elisabeth Marianne Leonie Karoline Anna (25. Oktober 1891–30. Juni 1986). Hans Friedrich von Ehrenkrook: Genealogisches Handbuch der adeligen Häuser. Starke, 2005, Sied 152 37. Jahres-Bericht über das Gymnasium und die Höhere Bürgerschule zu Celle. W. Grossgebauer, Celle, 1873, Sied 20
Theodor Ferdinand Hurtzig (* 9. Februar 1833 in Öberndörp; † 6. Dezember 1911 in Hannover) weer en düütschen Verwaltungsbeamten un Politiker. Hurtzig is 1833 as Söhn von Sophie Luise, borene Kropp (13. Januar 1795–7. Februar 1871), un den Pastoor an de Georg-Kark, Johann Dittmar Wilhelm Hurtzig (8. September 1790–4. April 1878), in Öberndörp boren. He hett an de Universitäten Göttingen un Heidelberg studeert. 1853 is he Maat von dat Corps Bremensia Göttingen worrn. In dat sülve Johr noch is he ok Maat von dat Corps Vandalia Heidelberg worrn. Na dat Studium güng he in’n hannöverschen Staatsdeenst un weer in de Johren 1859 bet 1861 Auditer bi dat Amt Borgdörp un 1862 Amtsassesser bi dat Amt Leh. In de Johren 1863/1864/1865 is he Amtsassesser un as Hülpsarbeider bi de Landdrostie Stood nawiest, weer 1867 as Amtsassesser Hülpsarbeider bi dat Böverstüürkollegium Hannover un denn ok Regerungsassesser bi de Landdrostie Lümborg. 1875 is he Stadtsyndikus in Hameln worrn. To’n 1. Juni 1876 is he as Börgermeester von Hameln wählt worrn. Hurtzig is dat bet to’n 31. Dezember 1879 bleven. Mit’n Anfang 1880 güng he as Direkter von de Landschopliche Brandkass Hannover un de Hannöversche Boden-Kredit-Bank na Hannover. Von 1870 bet 1874 weer Hurtzig
De Landschopliche Brandkass Hannover is en Brandkass, de in Neddersassen in dat Rebeed von dat fröhere Königriek Hannover aktiv is. Tohoop mit de Provinzial Levensversekerung Hannover, de Provinzial Krankenversekerung Hannover un de Provinzial Pensionskass Hannover is de Brandkass tohoopslaten to de VGH Versekerungen. Liekers is de Brandkass en egenstännig Ünnernehmen, dat dragen warrt von de söss histoorschen Landschoppen von dat fröhere Königriek Hannover: Calenberg-Grubenhagensche Landschop, Landschop von dat Förstendom Hilmssen, Landschop von dat Förstendom Lümborg, Landschop von de Hertogdömer Bremen un Veern, Heien-Deefholtsche Landschop un Landschop von dat Förstendom Ossenbrügge. De Brandkass sülvs is tohoop mit’n Spoorkassenverband Neddersassen Dreger von de Provinzial Levensversekerung. An’n 27. März 1750 hett Georg Wilhelm Ebell, as Abt von dat Klooster Locken Vörsitter von de Landschop von dat Förstendom Calenberg-Grubenhagen, de Brand-Assecurations-Societaet in’t Leven ropen. De Brandkass weer för dat Rebeed von dat Förstendom Calenberg-Grubenhagen tostännig. De Lüneburgische Brandversicherungs-Gesellschaft is twee Johr later, an’n 20. November 1752, grünnt worrn. An’n 24. Mai 1755 hett de Landschop von de Hertogdömer Bremen un Veern för dat Rebeed von Bremen-Veern de Brand-Assecurations-Societaet in den Herzogthümern Bremen und Verden grünnt. Üm 1850 rüm hett sik de Naam von de Sozietät in Bremen-Verdensche Brandcasse ännert. De Direkters för de Brandkass
Landschopliche Brandkass betekent Landschopliche Brandkass Hannover (fröher ok Vereenigte Landschopliche Brandkass), Oostfreesch Landschopliche Brandkass. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinz Eckhoff (* 1925 in Obbens) is en düütschen Politiker von de CDU. Eckhoff is 1925 in Obbens boren. In’n Tweten Weltkrieg is he 1943 Maat von de Waffen-SS worrn un weer dor bet an dat Enn von’n Krieg as Soldaat aktiv. Na’n Krieg weer Eckhoff Buur op’n Hoff in Obbens un hett mit Kartuffeln hannelt. 1968 is he op de List von de NPD in’n Kreisdag von’n Landkreis Stood intagen. 1970 is he in de CDU intreden. De CDU hett later seggt, dat Eckhoff keen Parteimaat von de NPD weer, he weer blots Kannedaat op de NPD-List. Na 1970 hett Eckhoff bet 2000 för de CDU in’n Kreisdag seten. Eckhoff weer ok Vörsitter von’n Kreisweegutschuss. Von 1972 bet 1976 weer he Börgermeester von de Gemeen Obbens un jüstso von 1972 af an Börgermeester von de Samtgemeen Obbens. He hett sik för de Partnerschop von Obbens mit de bretoonsche Gemeen Ploemel insett. He weer ok Vörsitter von’n Vörstand von de Volksbank Geest. 1992 is he ut’n Vörstand utscheden. För siene Verdeensten as Börgermeester, as Vörstand von de Volksbank Geest un för sien Engagement in Verenen un Verbänn hett Eckhoff 2000 dat Bundsverdeenstkrüüz kregen. De CDU un de Landkreis Stood, de
De Volksbank Geest eG is en Volksbank mit Seet in Obbens. De Bank höört to’n Genossenschaftsverband un hett ölven Filialen in’n Landkreis Stood un Landkreis Horborg. Den Vörstand billt Hans-Hinrich Koppelmann un Wilhelm Prigge, de Vörsitter von’n Opsichtsraad is Kai Säland. De BLZ is 200 697 82 un de BIC GENO DEF1 APE. De Bilanzsumm weer an’n 31. Dezember 2015 466 Millionen Euro. De Bank hett üm un bi 123 Mitarbeiders un 8091 Maten. Blangen Obbens hett de Volksbank ok noch Filialen in Avens, Bargst, Dullern, Harsfeld (2×), Heendörp, Hornborg, Hullnst, Mesborg un Ooldklooster. De eerste Volksbank in dat hüdige Rebeed von de Volksbank Geest weer de Spoor- un Dorlehnskass Obbens, de 1897 grünnt worrn is. De hüdige Volksbank Geest hett sik 1987 billt, as de Spoor- un Dorlehnskass Obbens, de Volksbank Harsfeld un de Volksbank Geestrand dör Fusion tohoopgahn sünd. De is 2002 noch wedder dör Fusion mit de Volksbank Hullnst tohoopgahn, hett dorbi aver ehren Naam behollen. De Spoor- un Dorlehnskass Bargst is an’n 9. März 1907 grünnt worrn. 1956 köfft de Kass denn ok dat eerste egene Gebüüd. Aver al 1965 warrt en Neebo an de Straat An de Kark boot. 1994 geiht de Kass in Bargst
Friedrich Gottlieb Klopstock (* 2. Juli 1724 in Queddelnborg; † 14. März 1803 in Hamborg) weer en düütsch Dichter. He gellt as wichtig Vertreder vun de Empfindsamkeit. Friedrich Gottlieb Klopstock is as dat öldste vun 17 Kinner in en pietistisch Familie upwussen. Sien Vader, Gottlieb Heinrich, de Söhn vun en Afkaat, weer fürstlich-mansfeldischer Kommissionsrat un harr de Herrschap Freeborg in de Grafschap Mansfeld pacht, sodat he van 1732 bit to de Upgaav vun de Pacht 1736 hier sien Kindheit verbroch. Sien Moder Anna Maria harr den Langensalzaer Raatskämmerer un Grootkoopmann Johann Christoph Schmidt (* 19. Oktober 1659 Mühlhausen, † 28. November 1711 Langensalza) to’n Vader. Nah den Besöök vun dat Queddelnborger Gymnasium keem Friedrich Gottlieb Klopstock in dat Öller vun 15 Johren up de Fürstenschool in Schulpforte, in de he en gründlich humanistisch Schoolutbillen kreeg. Klopstock hett de greekschen un latienschen Klassiker leest: Homer, Pindar, Vergil un Horaz. Hier hett he buterdem de eersten eegen dichterischen Versöök maakt un en eersten Plaan to’n Messias verfaat. 1745 fung he en Studium vun de evangeelsch Theologie in Jena u nun hett dor de eersten dree Gesänge vun den Messias verfaat, de he tonächst in Prosa anleggen dee. Nah de Översiedeln nah Leipzig
Eilert (ok Elert, Eler, Elard, Ehler un ostfr. Aeilt) is een plattdüütschen Vörnaam for Jungs. De Naam kümmt vun den germaanschen Vörnaam Eilhard vun her. Düsse Naam wedder stammt vun de Form Eigilhard oder Egilhard af, de noch öller is. Dor steekt de beiden Wöör Egil (dat heet Sweert) un harti (dat heet hart oder stark) in. De Naams Egilhard un Eilhard bedüüt all overeen: De mit dat Sweert stark is. Bi plattdüütsche Vörnaams is dat ganz begäng ween, dat se gegen de öllern Formen öber afkört wurrn sünd. Bi Naams, de tohopensett weeren mit dat Woort -hard an de tweede Stäe is bi den plattdüütschen Naam vun düt -hart jümmers man dat Anbacksel -ert öber bleven. So is dat bi Gevert (vun Gebhard), bi Evert (vun Eberhard), bi Eggert (vun Eckehard) un so is dat ok bi Eilert (vun Eilhard). De Naams Elert un Ehler sünd bloß anner Schrievwiesen vun düssen Naam. Bi Ehler is dat -t al afslepen vunwegen slurige Utspraak. De Naam Eilert warrt ok in Sweden bruukt. Dat kümmt woll ut de Tiet vun de Hanse her, as de nedderdüütschen Kooplüde mit Sweden Hannel dreben hefft. Een besunnere Form vun düssen Naam Eilert gifft dat in
Friedrich Huth is de Naam von Friedrich Huth (1777–1864), düütschen Ünnernehmer, Friedrich Huth (1807–1868), düütschen Ünnernehmer, Friedrich Huth (1892–1980), düütschen Politiker, Friedrich Franz von Huth (1865–1945), düütschen Offzeer. Kiek ok bi: Fritz Huth. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johann Friedrich Andreas Huth weer en engelschen Banker mit düütsche Wuddeln in dat Königriek Hannover. Huth is 1777 as Söhn von Marie Amalie, borene Thee (1749–1812), un Johann Friedrich Gabriel Huth (1751–1800) in Stood boren, aver in Harsfeld opwussen. De Vader weer Musketier in dat 12. Infanterieregiment von dat Kurförstendom Bruunswiek-Lümborg un hett in Harsfeld denn as Snieder arbeidt. Huth hett later en Lehr as Koopmann in Hamborg maakt, bi en spaansche Firma ut La Coruña ünner Leid von Juan Antonio Urbieta. Ok de Hannelsakademie Hamborg hett he besöcht. Later hett he ok direkt in La Coruña arbeidt. 1805 hett he sik as Im- un Export-Koopmann sülvstännig maakt un is 1809 na England översiedelt. He hett dor in London de Firma Frederick Huth & Co hatt, de toeerst in’n Im- un Export aktiv weer, över de Tied aver ok to en Hannelsbank worrn is. In’n Juni 1819 is Huth engelschen Staatsbörger worrn. Huth hett an’n 11. Januar 1806 in La Coruña Manuela Felipa Lorenza Mayfren (10. Januar 1785–13. September 1856) freet. De beiden harrn de Kinner Charles Frederick (7. November 1806–11. März 1895), Fernando (16. Oktober 1808–28. August 1826), Amelia (7. Oktober 1810–10. Dezember 1887), Johanna (7. Oktober 1810–Oktober 1896),
Ludolf Christian Bansen (* 25. Juli 1715 in Beschamp; † 8. Mai 1790 in Lauenau) weer en düütschen Verwaltungsbeamten. Bansen is 1715 as Söhn von’n Pastoor an de Vitus-Kark in Beschamp boren. He hett later an de Universität Göttingen Juristeree studeert. Dor hett he sik an’n 14. April 1735 inschreven. Bansen weer bet 1754 Amtsauditer in dat Amt Niestadt un von 1754 bet 1756 Amtsschriever in dat Amt Bremervöör, is 1756 denn Kamersekretär in Hannover worrn un 1760 Oberamtmann in dat Amt Lauenau. Dat is he bet to sien Dood 1790 bleven. Bansen hett an’n 3. September 1754 in dat Klooster Isenhagen bi Wittingen Antoinetta Johanna Louise Balck († 1788; Dochter von’n Amtmann Johann Heinrich Balck) freet. De beiden harrn den Söhn Johann Ludolph Bansen (28. Mai 1755–13. Oktober 1835). In twete Eh hett Bansen 1789 in Hannover Louise Sofie Beußel (14. Mai 1754–9. Mai 1826) freet. Hannoverische Anzeigen. 28. Januar 1754 Hannoverische Anzeigen. 16. Februar 1756 Normdaten: GND: 1034694863 (OGND, AKS) | VIAF: 303699890 | Wikipedia-Personensöök
Justus Johann Kelp (* 17. September 1650 in Veern; † 30. Juli 1720 in Ramßel) weer en düütschen Verwaltungsbeamten un Gelehrten. Kelp is 1650 as Söhn von Anna, borene Hude (6. Januar 1607–24. August 1685), un den Organist an de Johanniskark, Christoph Kelp, in Veern boren. He hett toeerst de Doomschool Veern besöcht un denn de Raadsschool Minnen. Von dor is he 1669 op de Universität Rinteln wesselt. 1670 güng he an de Universität Königsbarg. Von dor keem he 1673 wedder trügg un weer denn de eersten Johren Huuslehrer. Later hett he bi de Ämter Ehrenborg, Soldan un Neenborg arbeidt un weer Sekretär in de Ämter Rodenborg un Veern. An’n 9. September 1689 is he Amtmann von dat Amt Otterbarg worrn. Dat is he bleven, bet 1712 de Dänen dat Rebeed von Bremen-Veern innahmen hebbt. Na disse Tied hett he denn keen Verwaltungsposten mehr hatt. He hett denn bet to sien Dood 1720 as Kanoniker in Ramßel leevt, wat he toeerst al 1702 worrn is. Blangenbi hett Kelp en Reeg Schriften opsett över de Geschicht von de Lannen Bremen, Veern un Heien, aver ok över Lümborg un Hamborg. To siene Leevtieden is nix von de Schriften druckt worrn. Wat von